**Mario Fischer** (s. 5. toukokuuta 1989 Wien, Itävalta) on itävaltalainen jääkiekkoilija, joka pelaa Itävalla monikansallisen Bet-at-home ICE Hockey Leaguen itävaltalaisjoukkue Vienna Capitalsissa. Hän on pelipaikaltaan laitahyökkääjä, mutta Fischer osaa pelata myös puolustajana.

Ura
---

### Seuraura

Fischer EC Salzburgin paidassa kaudella 2009–2010.
Fischer on Wiener EV:n kasvatti. Hän siirtyi jo 15-vuotiaana Suomeen ja Rauman Lukon C-nuoriin kaudeksi 2004–2005. Kaudella 2005–2006 Fischer piipahti pelaamassa kasvattajaseurassaan Wiener EV:ssä kaksi ensimmäistä miesten peliään Itävallan toiseksi korkeimmalla sarjatasolla Nationalligassa. Hän pelasi kautensa pääosin kuitenkin Lukon B-nuorissa. Kaksi seuraavaa kautta Fischer pelasi seuran A-nuorissa.

Huhtikuussa 2008 Fischer teki vuoden mittaisen sopimuksen Mestis-joukkue Savonlinnan Pallokerhon kanssa. Hän jäi kuitenkin vähälle peliajalle ja purki yhteisymmärryksessä sopimuksensa kymmenen ottelun jälkeen lokakuussa. Fischer teki otteluissaan tehot 1+3=4 ja hän palasi loppukaudeksi 2008–2009 kotimaahansa ja siirtyi EC Salzburgin kakkosjoukkueeseen Itävallan toiseksi korkeimmalle sarjatasolle. Fischer kuitenkin nousi sieltä Salzburgin Erste Bank Eishockey Liga -miehistöön ja teki siellä 25 ottelussa tehot 2+0=2. Huhtikuussa 2009 hän teki joukkueen kanssa kaksivuotisen jatkosopimuksen.

Ensimmäisellä kokonaisella pääsarjakaudellaan 2009–2010 Fischer teki 47 ottelussa tehot 1+4=5. Hän voitti sekä keväällä 2010 että 2011 Itävallan-mestaruuden. Kaudeksi 2011–2012 hän siirtyi vuoden mittaisella sopimuksella Vienna Capitalsiin. Kaudella 2012–2013 Fischer pelasi loukkaantumisen takia EBEL:n runkosarjassa vain 12 ottelua. Kaudella 2014–2015 hän eteni Capitalsin kanssa aina liigan finaaleihin, mutta mestaruuden vei kuitenkin Fischerin entinen seura EC Salzburg otteluvoitoin 4-0.

### Maajoukkueura

Fischer edusti Itävaltaa MM-kilpailuissa vuonna 2015 sekä IA-divisioonan MM-kilpailuissa vuonna 2014, jolloin hän voitti hopeaa. Yhteensä Fischer on pelannut 36 A-maaottelua tehopistein 2+2=4. Hän teki A-maajoukkuedebyyttinsä 12. marraskuuta 2010 Unkarin Székesfehérvárissa Ranskaa vastaan.

Fischer pelasi myös alle 20-vuotiaiden I-divisioonan MM-kilpailuissa vuosina 2008 ja 2009. Vuoden 2009 turnaus päättyi B-lohkon kultaan ja hänet valittiin Itävallan parhaaksi pelaajaksi. Vuoden 2008 turnaus päättyi A-lohkon hopeaan. Fischer pelasi myös alle 18-vuotiaiden I-divisioonan MM-kilpailuissa vuosina 2006 ja 2007.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2005–2006 | Wiener EV | ÖNL | 2 | 0 | 0 | 0 | 4 | – | – | – | – | – | U18d1 | 5 | 0 | 1 | 1 | 2 |
|  | Lukko | A-SM | 6 | 1 | 0 | 1 | 18 | – | – | – | – | – |
| 2006–2007 | Lukko | A-SM | 38 | 2 | 10 | 12 | 61 | – | – | – | – | – | U18d1 | 5 | 1 | 3 | 4 | 4 |
| 2007–2008 | Lukko | A-SM | 36 | 4 | 19 | 23 | 69 | – | – | – | – | – | JMMd1 | 5 | 3 | 4 | 7 | 4 |
| 2008–2009 | SaPKo | Mestis | 10 | 1 | 3 | 4 | 27 | – | – | – | – | – | JMMd1 | 5 | 1 | 2 | 3 | 24 |
|  | EC Salzburg II | ÖNL | 15 | 4 | 7 | 11 | 73 | 2 | 0 | 2 | 2 | 2 |
|  | EC Salzburg | EBEL | 25 | 2 | 0 | 2 | 2 | 14 | 0 | 0 | 0 | 6 |
| 2009–2010 | EC Salzburg II | ÖNL | 8 | 3 | 1 | 4 | 4 | – | – | – | – | – |
|  | EC Salzburg | EBEL | 47 | 1 | 4 | 5 | 22 | 17 | 0 | 0 | 0 | 4 |
| 2010–2011 | EC Salzburg II | ÖNL | 10 | 1 | 3 | 4 | 4 | – | – | – | – | – |
|  | EC Salzburg | EBEL | 36 | 0 | 5 | 5 | 39 | – | – | – | – | – |
| 2011–2012 | Vienna Capitals | EBEL | 48 | 4 | 4 | 8 | 32 | 7 | 0 | 1 | 1 | 4 |
| 2012–2013 | Vienna Capitals | EBEL | 12 | 0 | 0 | 0 | 0 | 4 | 0 | 0 | 0 | 2 |
| 2013–2014 | Vienna Capitals | EBEL | 52 | 2 | 5 | 7 | 22 | 5 | 1 | 0 | 1 | 0 | MMd1 A | 5 | 0 | 0 | 0 | 0 |
| 2014–2015 | Vienna Capitals | EBEL | 54 | 5 | 6 | 11 | 24 | 15 | 0 | 1 | 1 | 6 | MM | 7 | 0 | 0 | 0 | 0 |
| 2015–2016 | Vienna Capitals | EBEL | 54 | 8 | 9 | 17 | 41 | 5 | 1 | 1 | 2 | 6 |
| 2016–2017 | Vienna Capitals | EBEL | 41 | 5 | 8 | 13 | 16 | 3 | 0 | 1 | 1 | 0 | OQ | 3 | 0 | 1 | 1 | 0 |
| 2017–2018 | Vienna Capitals | EBEL | 53 | 6 | 9 | 15 | 24 | 11 | 1 | 1 | 2 | 0 |
| 2018–2019 | Vienna Capitals | EBEL | 50 | 1 | 13 | 14 | 24 | 18 | 0 | 8 | 8 | 17 |
|  | Vienna Capitals Silver | Erste Liga | 1 | 0 | 0 | 0 | 12 | – | – | – | – | – |
| 2019–2020 | Vienna Capitals | EBEL | 48 | 1 | 9 | 10 | 24 | 3 | 0 | 0 | 0 | 0 |
| 2020–2021 | Vienna Capitals | ICEHL | 47 | 5 | 9 | 14 | 42 | 8 | 0 | 0 | 0 | 27 |
| 13 kautta | yhteensä | EBEL/ICEHL | 567 | 40 | 81 | 121 | 312 | 110 | 3 | 13 | 16 | 72 |

Lähteet
-------

* Mario Fischer The Internet Hockey Databasessa (englanniksi)
* Mario Fischer *Elite Prospects*. Everysport Media Group AB.  (englanniksi)

### Viitteet

1. 1 2 3 4 5  Mario Fischer *Elite Prospects*. Everysport Media Group AB.  (englanniksi)
2. ↑  Mika Korhonen ja muita nuoria SaPKoon  30.4.2008. Jatkoaika.com. Viitattu 19.10.2010.
3. ↑  Mario Fischer jättää SaPKon  15.10.2008. Jatkoaika.com. Viitattu 19.10.2010.
4. ↑  Capitals holen mit Mario Fischer und Taylor Holst zwei Talente nach Wien  26.4.2011. Vienna Capitals. Viitattu 26.7.2011. (saksaksi)